«D abrid i yeḍfer umsawal akken ad d-yeḥku ineḍruyen n teḥkayt. Yezmer umsawal (netta di tilawt d tamsalt yeqqnen ɣer lebɣi n umaru imi ayagi d tamsalt n ufran n uɣanib) ad d-yeḥku (ad d-isawel) ineḍruyen akken mseḍfaren di teḥkayt; yezmer daɣen ad issizwer ineḍruyen ɣef wiyaḍ. Yezmer ad isifses tasiwelt neɣ ad tt-yerr d taẓayant. Ad tifsus tsiwelt mi ara ttemseḍfaren yineḍruyen wa deffir wayeḍ ur yili d acu i ten-id-ḥebbsen. Ma ulac aṭas n uglam, ulac aṭas n yiwenniten d waṭas n yidiwenniyen gar yiwudam, ad tili tsiwelt fessuset. Ad taẓay tsiwelt ma yella umsawal ittweṣṣif-d aṭas (ama d iwudam ama d adeg ama d ayen nniḍen), yerna isenṭaq-d aṭas iwudam n teḥkayt, yerna ittak-d iwenniten (ama ines ama n wiyaḍ).